ວກ.ອອນໄລ - ຕອນຄ່ຳວັນທີ່ 28 ກັນຍາ 2016, ທ່ານນາງປະທານສະພາແຫ່ງຊາດຫວຽດນາມ ຫງວຽນທີ້ກິມເງິນ ແລະ ຄະນະຜູ້ແທນຂັ້ນສູງ ຂອງສະພາແຫ່ງຊາດຫວຽດນາມ ໄດ້ເດີນທາງໄປຢ້ຽມຢາມປະເທດ ສາທາລະນະລັດ ສະຫະພາບມຽນມາ ຢ່າງເປັນທາງການ ຕາມຄຳເຊີນຂອງ ປະທານລັດຖະສະພາແຫ່ງ ສາທາລະນະລັດ ສະຫະພາບມຽນມາ ມານວິນຄາງຕານ ແຕ່ວັນທີ 28 ຫາ 29 ກັນຍາ 2016.
ໃນທີ່ການພົບປະຫາລືສອງຝ່າຍ, ປະທານລັດຖະສະພາແຫ່ງ ສາທາລະນະລັດ ສະຫະພາບມຽນມາ ມານວິນຄາງຕານ ສະແດງຄວາມຊົມເຊີຍຢ່າງສຸດໃຈ ຕໍ່ທ່ານນາງປະທານສະພາແຫ່ງຊາດ ແລະ ຄະນະຜູ້ແທນຂັ້ງສູງຂອງສະພາແຫ່ງຊາດຫວຽດນາມ ທີ່ໄດ້ມາຢ້ຽມຢາມປະເທດມຽນມາຢ່າງເປັນທາງການ; ພ້ອມນັ້ນກໍ່ອວຍພອນຊົມເຊີຍທ່ານນາງປະທານສະພາແຫ່ງຊາດ ຫງວຽນທີ້ກິມເງິນ ທີ່ໄດ້ຮັບເລືອກຕັ້ງເປັນປະທານສະພາແຫ່ງຊາດຫວຽດນາມ ຊຸດທີ XIV.
ທ່ານນາງປະທານສະພາແຫ່ງຊາດ ຫງວຽນທີ້ກິມເງິນ ຕາງໜ້າຄະນະຜູ້ແທນຂັ້ນສູງສະພາແຫ່ງຊາດຫວຽດນາມ ສະແດງຄວາມດີໃຈ ທີ່ໄດ້ມາຢ້ຽມຢາມປະເທດມຽນມາທີ່ສວຍງາມ ເປັນຄັ້ງທຳອິດໃນຖານະປະທານສະພາແຫ່ງຊາດຫວຽດນາມ; ພ້ອມນັ້ນກໍ່ສະແດງຄວາມຂອບໃຈຢ່າງຈິງໃຈຕໍ່ ທ່ານປະທານລັດຖະສະພາມຽນມາ ມານວິນຄາງຕານ ແລະ ປະຊາຊົນມຽນມາ ທີ່ໄດ້ໃຫ້ການຕ້ອນຮັບຄະນະຜູ້ແທນຫວຽດນາມ ຢ່າງສະໜິດສະໜົມແລະສົມກຽດ ຊຶ່ງສະແດງໃຫ້ເຫັນເຖິງນ້ຳໃຈມິດຕະພາບອັນສຸດຊຶ້ງ ລະຫວ່າງການນຳ ແລະ ປະຊາຊົນສອງປະເທດ.
ທ່ານນາງປະທານສະພາແຫ່ງຊາດ ຫງວຽນທີ້ກິມເງິນ ໃຫ້ຮູ້ວ່າ ການຢ້ຽມຢາມມຽນມາຄັ້ງນີ້ແມ່ນເພື່ອປະຕິບັດຄວາມຕັດສິນໃຈ ຂອງສະພາແຫ່ງຊາດຫວຽດນາມ ທີ່ຢາກປັບປຸງ, ຊຸກຍູ້ຄວາມພົວພັນມິດຕະພາບອັນເປັນມູນເຊື້ອ ແລະ ການຮ່ວມມືຫຼາຍດ້ານ ລະຫວ່າງສອງລັດ, ປະຊາຊົນສອງປະເທດ ຫວຽດນາມ - ມຽນມາເວົ້າລວມ ແລະ ເພີ່ມທະວີການຮ່ວມມືລະຫວ່າງສອງອົງການນິຕິບັນຍັດເວົ້າໂດຍສະເພາະ.
ເນື່ອງໃນໂອກາດນີ້, ທ່ານນາງປະທານສະພາແຫ່ງຊາດ ຫງວຽນທີ້ກິມເງິນ ໄດ້ອວຍພອນຊົມເຊີນທ່ານມານວິນຄາງຕານ ທີ່ໄດ້ຮັບຄວາມເຊື່ອຖືເລືອກຕັ້ງໃຫ້ດຳລົງຕຳແໜ່ງປະທານລັດຖະສະພາ ຄວບຕຳແໜ່ງປະທານສະພາສູງແຫ່ງ ສາທາລະນະລັດ ສະຫະພາບມຽນມາ; ພ້ອນນັ້ນກໍຖືວ່າ ການທີ່ປະເທດມຽນມາເປັນເຈົ້າພາບຈັດຕັ້ງກອງປະຊຸມ ສະມັດຊາໃຫຍ່ ລັດຖະສະພາ ລະຫ່ວາງຊາດ ອາຊຽນ (AIPA) ຄັ້ງທີ 37 ໄດ້ສະແດງເຖິງຄວາມຮັບຜິດຊອບ ແລະ ບົດບາດສາກົນແລະພາກພື້ນ ຂອງປະເທດມຽນມາ ແລະ ຂອງລັດຖະສະພາມຽນມາ.
ທ່ານນາງປະທານສະພາແຫ່ງຊາດ ຫງວຽນທີ້ກິມເງິນ ເນັ້ນຄວາມພົວພັນມິດຕະພາບອັນເປັນມູນເຊື້ອຫວຽດນາມ - ມຽນມາ ໄດ້ມີມາແຕ່ດົນນາມໃນປະຫວັດສາດ. ມຽນມາເປັນໜຶ່ງໃນບັນດາປະເທດທຳອິດຢູ່ອາຊີຕາເວັນອອກສຽງໃຕ້ ທີ່ໄດ້ສ້າງຕັ້ງການພົວພັນທາງການທູດ ກັບຫວຽດດນາມ ແລະ ສະໜັບສະໜູນຫວຽດນາມຢ່າງສຸດໃຈ ໃນການຕໍ່ສູ້ເພື່ອປົດປ່ອຍຊາດກ່ອນໜ້ານີ້. ຫວຽດນາມຈົດຈຳແລະທະນຸຖະໜອມການຊ່ວຍເຫຼືອທີ່ລ້ຳຄ່ານັ້ນຢູ່ສະເໝີ. ທ່ານນາງປະທານສະພາແຫ່ງຊາດກໍ່ສະແດງຄວາມຂອບໃຈຕໍ່ມຽນມາ ທີ່ໄດ້ສະໜັບສະໜູນໃຫ້ຫວຽດນາມສະໝັກຮັບເລືອກຕັ້ງ ເປັນສະມາຊິກສະພາເສດຖະກິດແລະສັງຄົມແຫ່ງສະຫະປະຊາຊາດ ວາລະ 2016 - 2018 ແລະ ຄະນະມົນຕີຄວາມໝັ້ນຄົງແຫ່ງສະຫະປະຊາຊາດ ວາລະ 2020 - 2021.
ທ່ານນາງປະທານສະພາແຫ່ງຊາດ ຫງວຽນທີ້ກິມເງິນ ຕີລາຄາສູງການຜັນຂະຫຍາຍການຮ່ວມມືລະຫວ່າງສອງປະເທດໃນຂົງເຂດຈຳນວນໜຶ່ງຄື ການປ້ອງກັນຊາດ-ປ້ອງກັນຄວາມສະຫງົບ, ເສດຖະກິດ, ການຄ້າ, ການລົງທຶນ, ວັດທະນະທຳ, ທ່ອງທ່ຽວ. ສອງຝ່າຍສືບຕໍ່ຮັກສາການຮ່ວມມືແບບບຸລິມະສິດໃນ 12 ຂົງເຂດ. ປະຈຸບັນ ຫວຽດນາມໄດ້ລົງທຶນຢູ່ມຽນມາ ໃນ 11 ໂຄງການທີ່ໄດ້ຮັບໃບອະນຸຍາດ ດ້ວຍຈຳນວມທຶນຈົດທະບຽນປະມານ 700 ລ້ານໂດລາສະຫະລັດ. ເພື່ອຍູ້ແຮງການຮ່ວມມືລະຫວ່າງສອງປະເທດ, ທ່ານນາງປະທານສະພາແຫ່ງຊາດ ສະເໜີໃຫ້ສະພາແຫ່ງຊາດຂອງສອງປະເທດ ຊຸກຍູ້ບັນດາອົງການຂອງລັດຖະບານ ຜັນຂະຫຍາຍບັນດາກົນໄກຮ່ວມມືທີ່ສຳຄັນ, ໃນນັ້ນ ມີການຈັດຕັ້ງກອງປະຊຸມເທື່ອທີ 9 ຄະນະກຳມະການປະສົມ ກ່ຽວກັບການຮ່ວມມືສອງຝ່າຍຫວຽດນາມ - ມຽນມາ ໃນປີ 2016.
ທ່ານນາງປະທານສະພາແຫ່ງຊາດ ຫງວຽນທີ້ກິມເງິນ ສະແດງຄວາມດີໃຈກ່ຽວກັບການພົວພັນທີ່ດີງາມລະຫວ່າງສະພາແຫ່ງຊາດຂອງສອງປະເທດໃນເວລາທີ່ຜ່ານມາ, ແລະສະເໜີໃຫ້ສະພາແຫ່ງຊາດຂອງສອງປະເທດສືບຕໍ່ສົມທົບກັນໃນການຕິດຕາມກວດກາ, ຊຸກຍູ້ວຽກງານ ເພື່ອຜັນຂະຫຍາຍປະຕິບັດບັນດາສັນຍາ, ຂໍ້ຕົກລົງການຮ່ວມມືລະຫວ່າງສອງປະເທດ ໃຫ້ມີປະສິດທິຜົນ. ພ້ອມນັ້ນ, ສອງສະພາແຫ່ງຊາດຈະສືບຕໍ່ການຮ່ວມມື, ແບ່ງປັນບົດຮຽນປະສົບການນຳກັນ, ເປັນຕົ້ນແມ່ນໃນຂົງເຂດກໍ່ສ້າງລະບົບກົດໝາຍ ແລະ ວຽກງານຕິດຕາມກວດກາການຜັນຂະຫຍາຍປະຕິບັດກົດໝາຍ; ໃນນັ້ນມີບັນດາໂຄງການລົງທຶນຂອງວິສາຫະກິດຫວຽດນາມ ຢູ່ມຽນມາ ໃຫ້ຜັນຂະຫຍາຍຢ່າງມີປະສິດທິຜົນ, ຖືກຕ້ອງຕາມສັນຍາ ແລະ ປະຕິບັດຕາມກົດໝາຍຂອງມຽນມາ.
ທ່ານນາງປະທານສະພາແຫ່ງຊາດຫວຽດນາມ ກໍໄດ້ສະເໜີໃຫ້ລັດຖະສະພາມຽນມາ ສືບຕໍ່ພິຈາລະນາ ແລະສະໜັບສະໜູນການປັບປຸງ ເພີ່ມເຕີມທີ່ຈຳເປັນ ກ່ຽວກັບກົນໄກ ນະໂຍບາຍ ແລະ ກົດໝາຍ ເພື່ອແນໃສ່ຍູ້ແຮງການຮ່ວມມືທາງດ້ານການຄ້າ ການລົງທຶນລະຫວ່າງສອງປະເທດ.
ທ່ານປະທານລັດຖະສະພາມຽນມາ ສະແດງຄວາມຂອບໃຈຕໍ່ມິດຈິດມິດໃຈອັນດີງາມ ທີ່ທ່ານນາງປະທານສະພາແຫ່ງຊາດ ຫງວຽນທີ້ກິມເງິນ ມີຕໍ່ປະເທດມຽນມາ, ພ້ອມນັ້ນກໍສະແດງຄວາມຍີນດີຕໍ່ການຂະຫຍາຍຕົວຂອງຄວາມພົວພັນມິດຕະພາບອັນເປັນມູນເຊື້ອ ແລະ ການຮ່ວມມືໃນຫຼາຍດ້າງ ລະຫວ່າງສອງປະເທດ ໃນເວລາທີ່ຜ່ານມາ. ທ່ານປະທານລັດຖະສະພາມຽນມາ ໄດ້ເຫັນດີນຳຄວາມຄິດເຫັນຂອງທ່ານນາງປະທານສະພາແຫ່ງຊາດຫວຽດນາມ ແລະ ໃຫ້ທັດສະນະວ່າ ໃນເວລາຕໍ່ໄປ, ສະພາແຫ່ງຊາດຂອງສອງປະເທດຄວນຍູ້ແຮງການແລກປ່ຽນຄະນະຜູ້ແທນຂັ້ນສູງ ກໍ່ຄືຜູ້ແທນຂອງບັນດາອົງການສັງກັດສະພາແຫ່ງຊາດ ເພື່ອແລກປ່ຽນ, ຮ່ຳຮຽນບົດຮຽນປະສົບການໃນການເຄື່ອນໄຫວສ້າງກົດໝາຍ, ການຕິດຕາມກວດກາ, ຍົກສູນຄຸນນະພາບຂອງສະມາຂິກສະພາແຫ່ງຂາດ, ເພີ່ມທະວີການພົບປະແລກປ່ຽນ ລະຫວ່າງບັນດາກຸ່ມສະມາຊິກສະພາແຫ່ງຊາດ ຂອງສອງປະເທດ...
ທ່ານປະທານລັດຖະສະພາມຽນມາ ມານວິນຄາງຕານ ໄດ້ຕີລາຄາສູງຕໍ່ບັນດາຜົນສຳເລັດດ້ານເສດຖະກິດ-ສັງຄົມ ທີ່ຫວຽດນາມບັນລຸໄດ້ໃນເວລາທີ່ຜ່ານມາ, ຕໍ່ການທີ່ສະພາແຫ່ງຊາດຈັດຕັ້ງຢ່າງສຳເລັດຜົນບັນດາກອງປະຊຸມສາກົນຄື ກອງປະຊຸມ ສະມັດຊາໃຫຍ່ ລັດຖະສະພາ ລະຫ່ວາງຊາດ ອາຊຽນ AIPA, ສະມັດຊາໃຫຍ່ ສະຫະພາບ ລັດຖະສະພາໂລກ ຄັ້ງທີ 132 (IPU-132)..., ທ່ານປະທານລັດຖະສະພາມຽນມາ ໃຫ້ທັດສະນະວ່າ ສອງປະເທດມີຈຸດທີ່ຄ້າຍຄືກັນຫຼາຍຈຸດ, ມຽນມາມີຄວາມປະສົງຢາກແລກປ່ຽນ ຮ່ຳຮຽນ ແບ່ງປັນບົດຮຽນປະສົມການຈາກການປ່ຽນແປງໃໝ່ຂອງຫວຽດນາມ.
ປະຈຸບັນນີ້ ລັດຖະສະພາມຽນມາພວມພະຍາຍາມຊຸກຍູ້ການດັດແປງເອກະສາກົດໝາຍຈຳນວນໜຶ່ງໃຫ້ສອງຄ່ອງກັບເງື່ອນໄຂເສດຖະກິດ - ສັງຄົມຂອງປະເທດ ກໍຄືກໍ່ສ້າງກົດໝາຍໃໝ່; ໃນນັ້ນມີການພິຈາລະນາ, ປຶກສາຫາລື ເພື່ອປັບປຸງກົດໝາຍກ່ຽວກັບການລົງທຶນ ແນໃສ່ສ້າງເງື່ອນໄຂອຳນວຍຄວາມສະດວກ, ປະກອບສ່ວນດຶງດູດການລົງທຶນຈາກຕ່າງປະເທດ, ໃນນັ້ນມີຫວຽດນາມ.
ໃນເວລາຢ້ຽມຢາມປະເທດ ສາທາລະນະລັດ ສະຫະພາບມຽນມາ ຢ່າງເປັນທາງການ, ທ່ານນາງປະທານສະພາແຫ່ງຊາດ ຫງວຽນທີ້ກິມເງິນ ໄດ້ເຂົ້າຢ້ຽມຄຳນັບ ປະທານາທິບໍດີມຽນມາ ທິນຈໍ; ພົບປະກັບປະທານສະພາຕ່ຳແຫ່ງສະຫະພາບມຽນມາ ວິນມະຍິນ.
ໃນບັນດາການພົບປະແລກປ່ຽນສອງຝ່າຍຢູ່ມຽນມາ, ບັນດາຜູ້ນຳອະວຸໂສຂອງມຽນມາ ລ້ວນແຕ່ໄດ້ຕີລາຄາສູງຕໍ່ບັນດາຜົນສຳເລັດດ້ານເສດຖະກິດ - ສັງຄົມທີ່ຫວຽດນາມບັນລຸໄດ້ ໃນການປ່ຽນແປງໃໝ່ ແລະ ສະແດງຄວາງປະສົງຢາກໃຫ້ຫວຽດນາມແບ່ງປັນບົດຮຽນຈາກຜົນສຳເລັດເຫຼົ່ານັ້ນ. ບັນດາຜູ້ນຳມຽນມາກໍໃຫ້ຮູ້ວ່າ ປະເທດມຽນມາກຳລັງຕັ້ງໜ້າພະຍາຍາມສ້າງສາພັດທະນາປະເທດ ແລະເຊື່ອມໂຍງສາກົນ, ຈະສ້າງເງື່ອນໄຂອຳນວຍຄວາມສະດວກທາງດ້ານນະໂຍບາຍ ກົດໝາຍ ເພື່ອດຶງດູດການລົງທຶນຈາກພາຍນອກ ໃນນັ້ນມີຫວຽດນາມ.
ທ່ານນາງປະທານສະພາແຫ່ງຊາດ ຫງວຽນທີ້ກິມເງິນ ໄດ້ພົບປະໂອ້ລົມກັບພະນັກງານສະຖານທູດຫວຽດນາມ, ພີ່ນ້ອງຮ່ວມຊາດຊາວຫວຽດນາມ ແລະ ວິສະຫະກິດຫວຽດນາມຢູ່ມຽນມາ. ທ່ານນາງປະທານສະພາແຫ່ງຊາດ ໄດ້ແຈ້ງຂ່າວກ່ຽວກັບຜົນສຳເລັດຂອງກອງປະຊຸມສະໄໝສາມັນເທື່ອທີ 1 ຂອງສະພາແຫ່ງຊາດຊຸດທີ XIV ແລະ ຄາດວ່າໃນປີ 2017, ສະພາແຫ່ງຊາດຈະພິສາລະນາຮັບຮອງ ກົດໝາຍວ່າດ້ວຍອົງການຜູ້ຕາງໜ້າ ສະບັບປັບປຸງ.
ທ່ານນາງປະທານສະພາແຫ່ງຊາດ ໄດ້ຕີລາຄາສູງຈິດໃຈອອກແຮງງານຢ່າງຂະຫຍັນໝັ່ນພຽນ, ຄວາມມານະພະຍາຍາມຜ່ານຜ່າຄວາມຫຍຸ້ງຍາກ ແລະ ຫັນໜ້າເມືອສູ່ບ້ານເກີດເມືອງນອນ ຂອງຊາວຫວຽດນາມຢູ່ມຽນມາ; ພ້ອມນັ້ນກໍຫວັງວ່າພີ່ນ້ອງຮ່ວມຊາດຊາວຫວຽດນາມຢູ່ມຽນມາ ຈະເປັນປັດໃຈທີ່ສຳຄັນປະກອບສ່ວນເພີ່ມພູນຄູນສ້າງສາຍພົວພັນມິດຕະພາບຫວຽດນາມ - ມຽນມາ./.
ໂດຍ ບນ (ສັງລວມຈາກຂ່າວສານຫວຽດນາມ)